1997లో వేరే ఆడిషన్ కు వెళ్ళిన ప్రీతీని దర్శకుడు శేఖర్ కపూర్ చూసి ఆడిషన్స్ నిర్వహించి ఆమెను నటిని అవ్వమని సలహా ఇచ్చి, తన సినిమా తర రం పంలో నటించేందుకు ఒప్పించారు. హృతిక్ రోషన్ తో కలసి నటించిన ఈ సినిమా మధ్యలోనే ఆగిపోయింది. ఆ తరువాత ఆమెను దర్శకుడు మణిరత్నం దిల్ సే సినిమాలోకి తీసుకున్నారు. అలా దిల్ సే సినిమాతో తెరంగేట్రం చేశారు ఆమె. సినిమాల్లో నటించిడం మొదలు పెట్టిన కొత్తల్లో తెల్లచీర కట్టుకుని, వానలో డాన్సులు చేస్తూ ఉంటావంటూ వెక్కిరించారట. వారి నుండి ప్రేరణ పొంది వివిధ రకాలైన సినిమాల్లో నటించానని చెబుతారు ప్రీతీ.

ఆ తరువాత ఆమె నటించిన క్యా కెహనా సినిమా 2000 వరకు విడుదల కాలేదు. అలాగే తర్వాత చేసిన సోల్జర్ సినిమా విడదల కూడా ఆలస్యమవడంతో, షారుఖ్ ఖాన్, మనీషా కోయిరాలతో కలసి చేసిన దిల్ సే సినిమా మొదట విడుదలైంది. ఈ సినిమాలో ఆమె కేవలం 20 నిమిషాల పాత్ర. కానీ ఆమె నటన మాత్రం ఎన్నో ప్రశంసలు పొందింది. ఈ సినిమాతో ఆమె ఫిలింఫేర్ ఉత్తమ నటి డెబ్యూ పురస్కారం అందుకున్నారు. ప్రధాన కథానాయికగా ఆమె మొదటి చిత్రం సోల్జర్ (1998) మంచి విజయం సాధించింది..దిల్ సే, సోల్జర్ రెండు సినిమాలకూ ఫిలింఫేర్ ఉత్తమ నటి పురస్కారం లభించింది.

ఆ తరువాత ప్రీతీ తెలుగులో వెంకటేష్ సరసన ప్రేమంటే ఇదేరా (1998), మహేష్ బాబుతో కలసి రాజకుమారుడు (1999) సినిమాల్లో నటించారు. హిందీలో అక్షయ్ కుమార్ తో సంఘర్ష్ సినిమాలో హంతకుడైన హీరోను ప్రేమించే సిఐడి ఆఫీసర్ పాత్రలో నటించారు ఆమె. ఆమె నటనకు మంచి పేరొచ్చినా, సినిమా మాత్రం ఆడలేదు.

నటనా జీవితం
వ్యక్తిగత జీవితం
మొదటి సినిమా, తొలినాళ్ళ కెరీర్ (1998–99)
తొలినాళ్ళ జీవితం, నేపథ్యం